text: انہوں نے یہ بھی کہا کہ ریاستی سرکار اور مرکزی حکومت کو چاہیے کہ وہ اس بات کو یقینی بنانے کیلئے مل کر کام کریں کہ سماج کے کمزور طبقوں کا معیار زندگی بہتر ہو۔ انہوں نے کہا کہ وزیراعظم نے ملک کے شمال مشرقی خطے کی ترقی پر زبردست زور دیا ہے۔ قبائلی برادری تقریباً سبھی ریاستوں میں پھیلی ہوئی ہے اور حکومت ہند ریاستی سرکاروں کی مدد سے ان کی ترقی کے لئے عہد بند ہے۔ انہوں نے کہا ’’کہ میں اس بات کا ذکر کرنا ضروری سمجھتا ہوں کہ سکم نے ای ایم آر ایس اسکولوں کی اسکیم پر صحیح معنوں میں عمل درآمد کیا ہے اور وہ قبائلی بچوں کو تعلیم کے ذریعے بااختیار بنارہی ہے۔ ‘‘